假幣係指犯罪份子喺冇政府同央行許可下整嘅偽造錢，現今世界各大通貨都有人同佢哋整假幣。整假幣係一種欺詐，而且俾人亂咁增加貨幣供應會擾亂經濟－造成通脹、持有錢嘅人喪失購買力、以及令人對隻錢失去信心呀噉。所以世界各地嘅政府冚唪唥都會將整假幣定性為一種犯罪，例如係澳洲噉，喺2019年嘅澳洲，整假幣俾人拉到最高可以判坐14年監，係一種相當重嘅罪。